
Reforma laboral 


Precedida dos decretos lei 
10/2010 do 16 de xuño e 8/2010 
que pretendían reducir o déficit 
ás custas das traballadoras / es 
do sector público e pensionistas, 
a reforma laboral de 2010 reforza 
a posición das/os nosas/os 
explotadoras / es en base a, entre 
outras, as seguintes medidas: 

-Despedimentos máis rápidos e 
baratos: 

O aviso previo de despedimento 
pasa de 30 a 15 días. 

Facilítase que as empresas 
poidan utilizar o despedimento 
obxectivo cando presenten unha 
situación económica, técnica, 
produtiva ou organizativa que 
consideren “de carácter 
negativo”. 

O “contrato de fomento da 
contratación indefinida” 
xeneralizase como contrato tipo 
xa que ten unha indemnización 
por despedimento máis barata: 
33 días por ano e un tope de 24 
mensualidades. 

Tanto para os contratos 
indefinidos ordinarios coma para 
os novos, o Fondo de Garantía 
Salarial responsabilizarase de 
parte da indemnización no caso 
de despedimento obxectivo, 
aforrando cartos ás/ós 
empresarias / os. 

Abarátase o custe do 
despedimento procedente ao 
poder, agora a empresa 
aforrarase os salarios de 
tramitación. 

-Temporalidade e precariedade 

Permítese á empresa, para cubrir 
un posto de traballo indefinido, 
unha contratación temporal de 6 
meses que actúa na práctica 
como un tipo de contrato de 
proba. 

Os contratos de formación 
aumentarán a súa idade até os 25 
anos, tendo un salario menor que 
o mínimo interprofesional 
durante o primeiro ano. 

Os contratos en prácticas 


poderanse alongar até 5 anos 
despois de obter o título. 

-Intermediarios 

Amplíase o territorio de actuación 
das ETT's, multiplicando as 
actividades nas que poden 
intervir e suprimindo as 
limitacións ou prohibicións 
existentes, incluidas as pactadas 


VEÑA!. ARRIBA!; 

SÓ TES QUE RESISTIR ATA OS * 
67 ANOS. E LOGO XA 



nos convenios, sen importar 
sequera, a perigosidade de certos 
sectores produtivos. 

Permítense as Axencias Privadas 
de Colocación con ánimo de lucro, 
considerándoas colaboradoras 
dos Servizos Públicos de 
Emprego. As persoas 
desempregadas estarán 
obrigadas a atendelas, o que 
converte ao paro definitivamente 
noutro negocio máis. 

Reforma das pensións 

O 1 de xaneiro de 2013 entrará en 
vigor a reforma do sistema de 
seguridade social que se irá 
aplicando, de xeito paulatino, até 
culminar a súa implantación no 
ano 2027. 

Algúns dos seus aspectos máis 
importantes son: 

-A idade de xubilación 

increméntase até aos 67 anos. 

-Para ter una pensión que acade o 
100% da base de cotización, 
haberá que contar con 37 anos 
cotizados e 17 anos para recibir 
unha pensión minima. 

-O cálculo da contía de pensión a 
percibir farase sobre os últimos 
25 anos traballados. Calcúlase 
que o paso dos 15 anos actuais 
aos 25 suporá una perda de até 
un 30% na paga a percibir. 

-Elimínase o suposto de 
xubilación especial aos 64 anos. 

-Xunto a todo isto, e nun contexto 
de suposto exceso de man de 
obra, increméntanse os 
incentivos para a prolongación 
voluntaria da vida laboral. 


A “crise” actual (ao igual que aconteceu nas pasadas) é a gran 
escusa para profundar nas condicións de explotación nas que 
vivimos. 

Rematamos o curso 2010/2011 coa imposición duns recortes en 
dereitos sociais e laborais que nos fixo retroceder lustros nas 
nosas condicións de vida. 

Pero a maquinaria de “axuste” está moi lonxe de deterse. 
Polo tanto, consideramos imprescindible facer balance da 
situación na que nos atopamos, analizar o futuro que se nos 
pretende construír e tomar posición ao respecto. 

Con esta publicación pretendemos contribuír a este proceso de 
reflexión. 

Neste primeiro número, centrámonos nas últimas reformas 
relacionadas co ámbito laboral, recollendo unha pequena 
escolma dos aspectos máis destacados das mesmas. 


Cunha taxa de paro xuvenil (até 
os 25 anos) dun 46,27% no 
conxunto do estado español 
(datos da EPA de agosto de 2011) 
e as altas taxas de temporalidade 
existente no mercado de traballo, 
esta reforma decreta de xeito 
directo a desaparición a medio 
prazo do sistema de pensións 
para a meirande parte da 
poboación. 

Reforma da Negociación 
Colectíva 

Publicada o 11 de xuño no BOE 
e aprobada no parlamento o día 
22/06/2011. 

Impón, entre outras medidas: 

-A prevalencia dos convenios de 
empresa sobre os convenios 
sectoriais no referente a: 

*A contía do salario base e 
complementos salariais, 
incluídos os vinculados á 
situación e resultados da 
empresa. 

*0 abono ou compensación das 
horas extraordinarias e a 
retribución específica do traballo 
atumos. 

*A adaptación do sistema de 
clasificación profesional das/os 
traballadoras/es. A empresa 
poderá cambiar a categoría 
das/os traballadoras / es, sen 
manter o salario. 

*0 horario e a distiibución do 
tempo de traballo, así como a 
planificación anual de vacacións. 

*Posibilidade de adaptar os 


Suprímese a prórroga indefinida 
dos convenios (até agora vixente 
unha vez que o convenio 
caducaba, de xeito que as 
conquistas logradas nun 
convenio mantíñanse e servían de 
base para a negociación do 
seguinte). A partir de agora, 
pasados como máximo oito ou 
catorce meses sen novo acordo 
(segundo convenio), un “árbitro” 
poderá decidir íibremente o 
contido do novo convenio, sen 
estar obrigado a partir das 
melloras acadadas no anterior. 

Todo isto supón que os convenios 
de empresa, en lugar de estar 
supreditados aos sectoriais como 
ocorría anteriormente, poderán 
fixar condicións laborais máis 
prexudiciais para as/os 
traballadoras/es. 

Cada empresario poderá 
“negociar” cos seus traballadores 
e traballadoras (aos que en 
calquera momento pode despedir) 
cuestións como recortes de 
salario, modificacións de horarios 
e vacacións, etc. saltándose 
acordos acadados en convenios 
de ámbito superior, onde a forza e 
capacidade de presión das/os 
traballadoras/es organizadas/os 
é sempre moito maior. 

Reforma da reforma laboral 

O 26 de agosto apróbase a 
reforma da reforma laboral, 
fundamentalmente respecto a: 

-“Medidas urxentes para a 
promoción do emprego na 
xuventude” 



aspectos das modalidades de 
contratación, por exemplo, 
podendo incluír novas causas que 
permitan a contratación 
temporal. 

Ademais, os convenios estatais ou 
autonómicos poderán incluír a 
autorización aos convenios de 
empresa para regular outras 
condicións de traballo. 


Amplíase o tope de idade para a 
aplicación dos contratos de 
formación dos 21 aos 25 anos. De 
xeito “extraordinario” poderá 
apficarse até os 30 anos. 

Pérdese o dereito a percibir como 
mínimo o salario mínimo 



interprofesional no segundo ano e 
seguintes. 


-A flexibilidade e rebaixamento 
salarial. 

Os convenios deberán recoller 
necesariamente medidas para 
contribuír á _ 
flexibifidade intema. \¡J& 

Entre elas, &'& 
empresa poderá 
distribuír até o 5% da 
xornada laboral 
d a s / o s 
traballadoras / es de 
xeito irregular. 

E n c a s o d 

“diminución persistente de 
ingresos”, as empresas poderán 
non apficar as subas de salario 
establecidas nos convenios 
colectivos. 

-O Límite á ultraactívidade e 
imposición da arbitraxe. 


Cando o contrato supoña 
“incremento do emprego” a 
empresa terá una dedución do 
100% das cotizacións á 
seguridade social. 

-“Fomento da estabilidade 
no emprego” 

Suspéndese o artigo 15.5 do 
Estatuto dos Traballadores, 
que poñía límite ao 
encadeamento da 
contratación temporal. 

En definitiva, a reforma 
afonda na precarización 
das condicións laborais, 
especialmente para poboación 
máis nova. 


“Isto é a loita de clases, e a miña clase, a 
dos ricos, a está gañando 

Warren Buffett. 
























